CELEX: 22018D0380
Language: hu
Date: 2016-07-08 00:00:00
Title: Az EGT Vegyes Bizottság 159/2016 határozata (2016. július 8.) az Európai Gazdasági Térségről szóló megállapodás XXII. mellékletének (Társasági jog) módosításáról (2018/380)

15.3.2018   
               
               
                  HU
               
               
                  Az Európai Unió Hivatalos Lapja
               
               
                  L 73/33
               
            AZ EGT VEGYES BIZOTTSÁG 159/2016 HATÁROZATA
      (2016. július 8.)
      az Európai Gazdasági Térségről szóló megállapodás XXII. mellékletének (Társasági jog) módosításáról (2018/380)
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A nyilvántartások összekapcsolására szolgáló 2009/101/EK európai parlamenti és tanácsi irányelvvel létrehozott rendszer céljából szükséges műszaki leírások és eljárások megállapításáról szóló, 2015. június 8-i (EU) 2015/884 bizottsági végrehajtási rendeletet (1) bele kell foglalni az EGT-megállapodásba.
               
            
                  (2)
               
               
                  Az EGT-megállapodás XXII. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás XXII. melléklete az 1. pont (2009/101/EK európai parlamenti és tanácsi irányelv) után a következő ponttal egészül ki:
      
         
                     „1a.
                  
                  
                     
                        32015 R 0884: A Bizottság (EU) 2015/884 végrehajtási rendelete (2015. június 8.) a nyilvántartások összekapcsolására szolgáló 2009/101/EK európai parlamenti és tanácsi irányelvvel létrehozott rendszer céljából szükséges műszaki leírások és eljárások megállapításáról (HL L 144., 2015.6.10., 1. o.)”.
                  
               
      2. cikk
      Az (EU) 2015/884 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2016. július 9-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2016. július 8-án.
         
            
               az EGT Vegyes Bizottság részéről
            
            
               az elnök
            
            Bergdís ELLERTSDÓTTIR
         
      
      
         (1)  HL L 144., 2015.6.10., 1. o.
      
      
         (*1)  Alkotmányos követelmények fennállását nem jelezték.